**ОСНОВНО УЧИЛИЩЕ “СВ. СВ. КИРИЛ И МЕТОДИЙ”**

6600 гр. Кърджали директор: 0361/65397

гр. Кърджали, тел./факс: 0361/65926, 0361/22733

ул. “Ген. Чернозубов” № 19 web: www.svetii-kardjali.org ; e-mail: ou\_svetii\_kj@abv.bg

**УТВЪРЖДАВАМ:**

**ДИРЕКТОР:**

**Марияна Пеева**

**СТРАТЕГИЯ ЗА РАЗВИТИЕ**

**НА ОСНОВНО УЧИЛИЩЕ „СВ. СВ. КИРИЛ И МЕТОДИЙ”**

**ЗА ПЕРИОДА 2021-2025 г.**

**Настоящата стратегия е приета на заседание на Педагогическия съвет - протокол № 13/09.09.2021 г.**, **съгласувана е с обществения съвет към училището - протокол № 13/09.09.2021 г. и е утвърдена със заповед на директора № 902-983/09.09.2021 г.**

**I.УВОД**

Настоящата Стратегия за развитие на Основно училище „Св. Св. Кирил и Методий” – гр. Кърджали е съобразена със:

* Закона за предучилищно и училищно образование;
* Стратегията за образователна интеграция на деца и ученици от етническите малцинства;
* Конвенцията на ООН за правата на детето, която е ратифицирана и е станала част от вътрешното ни законодателство;
* Рамковата програма за равноправно интегриране на ромите в българското общество;
* Световната програма на ЮНЕСКО и ООН "Образование за всички";
* Закона за закрила на детето;
* Националната стратегия на МОН за въвеждане на информационните и комуникационните технологии в българските училища;
* Плана за развитие на Община Кърджали. 2014 - 2020 година.

**II. МИСИЯ НА УЧИЛИЩЕТО**

* Утвърждаване на ОУ ”Св. Св. Кирил и Методий” гр. Кърджали като иновативно учебно заведение, реализиращо ранно чуждоезиково обучение и информационни технологии, ориентирано към цялостно комплексно развитие на подрастващите и с цел приобщаване към европейските и световни ценности;
* Формиране на личности с добра интелектуална подготовка и култура, с ярко изразено гражданско съзнание и поведение, способни за ефективна обществена реализация;
* Усвояване и формиране на общочовешки и национални ценности, развитие на индивидуалността и стимулиране на творческите заложби.

**III. ВИЗИЯ НА УЧИЛИЩЕТО**

* Развитие на обучението и възпитанието на учениците в ОУ ”Св. Св. Кирил и Методий” – град Кърджали, усъвършенстване на професионалния статус на преподаватели и възпитаници, както и популяризиране формите, методите и резултатите на ранното чуждоезиково обучение.
* Обучение в областта на информационно-комуникационните технологии;
* Разнообразни дейности, насочени към удовлетворяване на желанията и потребностите на учениците;
* Съчетаване на класноурочни, извънурочни и извънкласни форми на обучение и възпитание;
* Обучение на високо ниво с използване на иновативни и информационни технологии;
* Висококвалифицирани и мотивирани преподаватели, работещи като екип от отговорни и развиващи се личности, проявяващи толерантност, загриженост и зачитане на човешкото достойнство;
* Работа с талантливи деца;
* Работа с деца в неравностойно социално положение;
* Работа с деца със специални образователни потребности;
* Работа с деца с различна етническа принадлежност;
* Уютна и функционална образователна среда.

**IV. АНАЛИЗ НА СЪСТОЯНИЕТО НА УЧИЛИЩЕТО И НА ВЪНШНАТА СРЕДА**

Днес ОУ ”Св. Св. Кирил и Методий” – град Кърджали е училище с традиции, градени в продължение на десетилетия.Цялостната дейност на училището протича съгласно утвърдените от МОН учебни планове и програми. Резултатите от дейността му показват, че то има място в системата на образование в региона и общината. От учебната 2018–2019 г. училището е включено в Списъка на иновативни училища в Република България.

**Участници в учебно-възпитателния процес**

Най-голямото богатство на ОУ ”Св. Св. Кирил и Методий” са неговите ученици – умни, талантливи, любознателни, възпитани, както и учителите, които ги обучават. Педагогическият колектив се състои от правоспособни и квалифицирани учители, по-голямата част от които са с дългогодишен стаж и опит в системата на образованието.

Постигнати са успехи в следните направления:

* + подобрено е качеството на образователния процес, доказателство за което е по-високият успех по всички учебни предмети спрямо минали учебни години;
  + педагогическите кадри търсят възможности да се квалифицират активно и целенасочено;
  + учениците участват успешно в областни и национални кръгове на олимпиади и състезания и заемат призови места;
  + значителни са постиженията на училището в областта на спорта;
  + непрекъснато се обогатява и обновява материалната база въпреки недостатъчните финансови средства;
  + подобрено е взаимодействието с училищното настоятелство и родителската общественост, които са съпричастни към проблемите на училището и оказват ефективно съдействие за решаването им;
  + функциониращ и непрекъснато актуализиран интерактивен училищен сайт, който осигурява допълнителни възможности за взаимодействие и обмен на информация между учители, ученици и родители;
  + заздравява се взаимодействието между ОУ ”Св. Св. Кирил и Методий” и детските градини в района, като по този начин се осъществява приемственост детска градина – първи клас и се съдейства за безпроблемната адаптация на първокласниците;
  + подобрена е рекламната дейност и взаимодействието с медиите – отразяват се изявите на училището и се популяризира дейността му.

 Приемането на ученици в първи клас става по местоживеене, като на среща през месец май всяка година, училищното ръководство запознава родителите на бъдещите първокласници с материалната база и изискванията на учебното заведение.

Отпаднали от обучение и повтарящи ученици в ОУ ”Св. Св. Кирил и Методий” няма.

В училището се обучават ученици със специални образователни потребности, за чийто образователен процес се грижи допълнително ресурсен учител.

**Кадрови ресурс:**

**Педагогически персонал –** директор – 1; заместник-директор по УД – 1**;** учители – 38; ръководител ИКТ – 1; ресурсен учител – 1; педагогически съветник – 1; психолог – 1 по проект BG05M2OP001-3.018" Подкрепа за приобщаващо образование".

**Непедагогически персонал** – заместник-директор по АСД – 1; гл. счетоводител – 1; ЗАТС – 1; касиер-домакин – 1; библиотекар-помощник на учителя – 1; шофьор – 1; огняр – 1; работник поддръжка – 1; чистачи – 5; помощник на учителя – 1 по проект BG05M2OP001-3.018" Подкрепа за приобщаващо образование".

**Учебно-възпитателна дейност**

Образование и възпитание в ОУ ”Св. Св. Кирил и Методий” получават 430 ученици, разпределени в 12 паралелки от начален етап и 9 паралелки от прогимназиален етап. Към училището има подготвителна 1 група.

Всяка учебна година училището осъществява рекламно-информационна дейност, която включва:

* провеждане на родителски срещи във връзка с прием в І и V клас;
* изготвяне и разпространение на рекламни брошури;
* посещение от начални учители на открити занятия в детските градини;
* наблюдение на открити уроци в първи клас от децата, посещаващи детските градини в района на училището;
* изнасяне на екипно подготвени от начални и детски учители открити уроци с бъдещите първокласници;
* съвместни дейности с децата от детските градини и четвъртокласниците;
* провеждане на училищни празници и тържества с участието на родители и общественици.

В резултат на това ОУ ”Св. Св. Кирил и Методий” е прието от обществеността и родителите със своя собствен облик, който отговаря на променящите се потребности на учениците и е съобразен с новите тенденции и методи на образованието.

В училището се дава възможност на учениците да участват в извънкласни дейности.

Ежегодно повече от 100 % от завършващите седмокласници постъпват в профилирани и професионални гимназии с прием след седми клас. Успехът от приемните изпити доказва много добра подготовка на учениците и конкурентната им способност за развитие в средните училища.

Работата за личностното развитие на учениците се реализира по отделните учебни предмети и в разнообразната извънкласна и извънучилищна дейност. Цялостната извънкласна дейност на учениците е една от най-силните страни на училището, а многобройните спечелени награди и грамоти от състезания и олимпиади са признание за труда на децата и техните учители.

**Материално-техническа база**

ОУ ”Св. Св. Кирил и Методий” се състои от основна сграда на 2 етажа и една прилежаща към нея пристройка.

Материално-техническата база се модернизира ежегодно. Училището придобива все по-добър естетически вид. Сменена е дограмата на класните стаи на двата етажа и са пребоядисани класните стаи. Оборудвани са с нови маси, столове и бели дъски. Административните помещения - дирекция, кабинетите на заместник директорите и канцеларията, са обновени. Оборудвани са компютърните кабинети. Нов вид има и стаята на полудневната детска градина в пристройката на училището. Функционира и стол със средно 200 столуващи дневно. В училището има един физкултурен салон.

**Анализ на заобикалящата среда и взаимодействие с извънучилищни институции, организации и партньори**

ОУ ”Св. Св. Кирил и Методий” – град Кърджали, има свой облик и традиции. Като положителен се очертава фактът, че училището e разположено в тих и спокоен квартал. Пътният трафик по бул. «Беломорски» е натоварен и изисква допълнително обезопасяване в зоната до учебната сграда.

Работата с родителите на учениците се осъществява по време на родителски срещи и индивидуални разговори с тях при възникнали проблеми. Класните ръководители осъществяват постоянна и своевременна връзка с родителите на учениците и до голяма степен са запознати със семейната среда, в която те растат.

В услуга на бързата и коректна комуникация между родители, ученици и преподаватели е и интерактивен училищен сайт:

[**www.svetii-kardjali.org**](http://www.svetii-kardjali.org)

Училището осъществява постоянно връзки и взаимодействия с институциите, от които пряко зависи финансирането и наблюдението на учебно-възпитателния процес в него:

* съвместна дейност с община Кърджали , МОН, РУО на МОН – гр.Кърджали;
* партньорство с учебни заведения в пределите на общината;
* взаимодействие с неправителствени организации, специализирани образователни звена, Училищно настоятелство;
* взаимодействие със синдикални организации.

|  |  |
| --- | --- |
| Силни страни   * високи резултати и постижения на учениците при участието им в извънучилищни дейности (олимпиади, състезания, конкурси, кандидатстване след седми клас); * съобразяване с интересите и потребностите на учениците; * целенасочена допълнителна работа за развиване заложбите и способностите на учениците; * паралелки с оптимална пълняемост; * приемственост детска градина/първи клас; * целодневно обучение и възпитание на учениците от І до V клас; * целогодишно осигуряване на условия за ученически отдих и туризъм; * взаимоотношения „учител-ученик” - белязани с активност, доверие, подкрепа и добронамерена критика; * квалифициран човешки ресурс; * наличие на ресурсен учител; * качествено преподаване и систематично използване на обратната връзка за оптимизиране на процеса на обучение; * отговорно отношение на учителите към работния процес и служебните задължения; * разнообразен, взаимно достъпен и използван по предназначение потенциал от знания и способности на всички членове на колегиума; * здрави, конструктивни, издържащи на конфликт работни взаимоотношения; * ясно регулирани компетентности на органите на управление (педагогически съвет, методически обединения); * ефикасни взаимодействия при външни контакти; * редовна обмяна на мнения със социалните партньори (родители, служби, социални звена и др.) и поемане на импулса им; * конструктивни отношения с родителите; * двусменен режим; * изрядна документация; * благоприятно местоположение; * функционална материална база; * мултимедийни кабинети; * библиотека с богат фонд; * училищен стол; * сгради и инфраструктура, оптимално пригодени за учебна дейност. | Слаби страни   * недостатъчна дейност на ученическия съвет; * недостатъчна работа по разработване на проекти за финансиране на дейности; |

**Главна цел:**

Утвърждаване на ОУ ”Св. Св. Кирил и Методий” гр. Кърджали, като иновативно учебно заведение, реализиращо ранно чуждоезиково обучение и информационни технологии, ориентирано към цялостно комплексно развитие на подрастващите, с цел приобщаване към европейските и световни ценности.

**V. СТРАТЕГИЧЕСКИ ЦЕЛИ**

1. Поддържане на високо качество и ефективност на учебно-възпитателния процес, в съответствие с изискванията на ДОС и стратегията на МОН за развитие на образованието в Република България за отваряне на европейското образование към света.

2. Осигуряване на всеки ученик висока степен на функционална грамотност в областта на ИТ и чуждоезикова комуникативна компетентност.

3. Спазване на книжовноезиковите норми в учебните часове по всички учебни предмети, при дейностите по различните образователни направления, в които обучението се осъществява на български език, както и в заниманията по интереси. Спазване на книжовноезиковите форми при общуването на учителите, директорите, и другите педагогически специалисти с децата и учениците в училище.

4. Формиране у учениците на устойчиви нагласи и мотивация за учене през целия живот.

5.Формиране на толерантност и уважение към етническата, националната, културната, езиковата и религиозната идентичност на всеки гражданин.

6. Развиване и поддържане на физическа работоспособност и подготовка за активен и здравословен начин на живот.

7. Модернизиране на материалната база.

**Подцели**

1.Поддържане на високо качество и ефективност на учебно-възпитателния процес.

* повишаване ефективността на учебно-възпитателната работа, чрез подобряване организацията на учебния процес и повишаване професионалната компетентност и квалификация на педагогическите кадри;
* създаване на адекватна организация за избягване на свободни часове за учениците
* участие на учениците в учебни дейности повишаващи мотивацията за учене

**Очаквани резултати**: Покриване на ДОС от учениците при външно оценяване.Участие и класиране на ученици в олимпиади, различни видове състезания

2. Обучение на учениците за работа с компютър, в рамките на учебните часове и ползването му като работен инструмент.

Поддържане на информационна мрежа и електронен дневник на сайта на училището

* Оборудване на училището и училищните кабинети с хардуер и софтуер, облекчаващ учебната дейност;
* Изграждане и развиване у децата на желание за учене и общуване на ЧЕ като гаранция за устойчивост на усвояването на ЧЕ в основната степен на училището.
* Създаване на навици за самостоятелност, самоконтрол и самооценка на собствените постижения по езика.
* Развиване на способности и интереси на учениците като условие за разширяване на техния кръгозор и ориентацията им в съвременния свят.

**Очаквани резултати**: Учениците да бъдат подготвени за успешна реализация в информационното общество като основна предпоставка за бъдещо професионално развитие. Да бъде изграден траен интерес и положително отношение към изучаването на ЧЕ и опознаването на други народи; техния бит и култура, модели на поведение и ценностни системи.

3. Естетическото възпитание - път към повишаване на духовната култура на подрастващите .

* изграждане на система от символи и ритуали за засилване усещането за принадлежност към училището;
* интегрирано обучение на деца със специални образователни потребности или хронични заболявания;
* развитие на традициите за творчески дейности в училище чрез работа в извънкласни форми;
* привличане на учениците за участие в конкурси, поощряващи творческата им дейност;
* превръщането на училището в желана територия на учениците чрез подпомагане и утвърждаване на ученическите органи на самоуправление и ежегодно провеждане на дни на ученическото самоуправление и дни на отворени врати;

**Очаквани резултати**: Да се изгради у децата един толерантен и позитивен модел на общуване с връстниците, семейството и природата.

4**.** Физическото възпитание да позволи учениците да разбират спорта и физическите упражнения като източник на удоволствие, грижа за тялото и духа, като път и средство за преодоляване на опасности като дрогата и скуката.

* Повишаване качеството на обучение и възпитание за формиране на качествени знания, двигателна и здравна култура
* Формиране на позитивно отношение към двигателната активност, умения за групови взаимодействия и насърчаване на ежедневния спорт
* Оптимизиране и обогатяване формите за организиран спорт, туризъм и отдих;

**Очаквани резултати:** В свободното време учениците да си изберат един от спортовете развивани в училище и да се изявяват на ученически игри.

5. Създаване към училището на Обществен съвет, който е орган за подпомагане на развитието на детската градина и училището и за граждански контрол на управлението им.

**Очаквани резултати:** Създаване на условия за активни и демократично функциониращи общности.

6. Работа по проекти и национални програми.

7. Развиване на ефективността на връзката учител – родител. Усъвършенстване на системата от взаимовръзки и обратна информация в релацията „училище – семейство”

8. Модернизиране на материално – техническата база, изграждане на привлекателен облик на училището.

* Обновяване, саниране, поддържане на недвижимото имущество за създаване на условия за нормална трудова дейност на учители и ученици;
* модернизиране на материалната база, набавяне на помощни и нагледни средства, обновяване на учебно-техническото оборудване;
* обособяване на занимални, места за отдих, центрове по интереси;
* озеленяване, оформяне двора на учебното заведение, обновяване и поддръжка на спортни съоръжения;

9. Създаване на привлекателна обкръжаваща среда с модерна визия за по-пълноценно протичане на учебния процес.

**VI. ДЕЙНОСТИ ЗА ПОСТИГАНЕ НА ЦЕЛИТЕ**

**1.Административно-управленска дейност:**

* Разпределение на изпълнението на заложените стратегически цели в годишен план за дейността. Определяне на конкретни срокове, задължения и отговорности по реализацията им. Докладване на резултатите.
* Повишаване ефективността на контролната дейност – педагогически контрол, административен контрол.
* Разпределение на учебния материал, утвърждаване на учебни планове.
* Избор на учебници, учебно- помощна литература, учебни пособия и други информационни средства.
* Създаване на екип за мотивиране на персонала на учебното заведение с цел издигане на рейтинга.
* Работа на училищното ръководство и педагогическата колегия в посока на повишаване на инициативността от страна на родителите за участие във вътрешно-училищния живот и мотивиране заинтересоваността им.
* Разработване на критерии за оценка труда на преподавателите в рамките на училището и толериране стремежа към реализация и кариера в рамките на училището.

**2.Образователно-възпитателна дейност:**

* Провеждане на дни на отворени врати по различни учебни предмети.
* Прилагане на иновационни технологии от квалифицирани преподаватели, чрез разчупване рамките на стандартната класно - урочна система с нови методи и форми и прилагане на интерактивно обучение , и иновации.
* Обособяване на училището като център на социални и културни изяви, разширяване връзките с околната среда.
* Планиране разширяването на връзките с културните институции в града за формиране гражданско възпитание у учениците.
* Отбелязване на годишнини, религиозни и официални празници, посещения на културни институти.
* Обсъждане на здравословното състояние на учениците. Обсъждане проблеми на възпитателната работа.

**3.Квалификационна дейност:**

* Повишаване на квалификацията на преподавателският състав, чрез осигуряване условия за участие във вътрешно-квалификационна дейност, осигуряваща необходимата педагогическа и методическа култура и подготовка на педагозите;
* Самоквалификация по приоритети от педагогическата колегия за повишаване на конкурентноспособността и професионалното самочувствие;
* Планиране на семинари за повишаване квалификацията на учителите за обогатяване формите на вътрешна и външна квалификация;
* Включване в Училищния годишен план за повишаване на квалификацията,финансиран със средства от бюджета на училището.

**4.Социално битова и културна дейност:**

* Модернизиране на материално-техническата база, чрез извършване на основни и текущи ремонти, закупуване на техника и материали.
* Реализиране в училището на дейности, свързани с превенцията на противообществените прояви посредством ефективно организиране на извънкласната и извънучилищната дейност;
* Планиране честване на национални, общоградски и вътрешно-училищни празници и мотивиране участието в тях
* Стимулиране на участието на децата и учениците в пресъздаването на традиции и обичаи с цел изграждане у тях на нравствени и естетически ценности;
* Осигуряване на безопасна и здравословна социална и физическа среда за ученици и учители.
* Подобряване на физическото развитие и дееспособността на учащите се.

Стратегията за развитие се основава на принципите и насоките на ЗПУО, приоритетите на МОН и Община Кърджали и спецификата на учебното заведение.

Стратегията за развитие подлежи на актуализиране.

Стратегията за развитие е основание за съставяне на годишен план за дейността.